- Hindi News
- National
- बेलखरिखा में पानी की समस्या को दूर करने नल जल योजना का प्रस्ताव पारित किया गया
बेलखरिखा में पानी की समस्या को दूर करने नल-जल योजना का प्रस्ताव पारित किया गया
अंबिकापुर| पानी की समस्या को दूर करने वाटर एड सहयोग से प्रिया संस्था द्वारा बेलखरिखा के मंगल भवन में तीन दिवसय प्रशिक्षण आयोजित किया गया। जल संरक्षण निर्माण के लिए आयोजित प्रशिक्षण का रविवार को समापन किया गया। गांव में पानी की समस्या को दूर करने के उद्देश्य से आयोजित प्रशिक्षण में नल जल योजना का ग्राम सभा में प्रस्ताव पारित विकासखंड को भेजने का निर्णय लिया गया। प्रिया संस्था के प्रवीण सिंह ने बताया कि बेलखरिखा ओडीएफ घोषित हो चुका है, इसलिए यह गांव नल-जल योजना का लाभ उठाकर अपनी समस्याओं को दूर कर सकता है। इसी के तहत ग्रामीणों ने यह निर्णय लिया कि योजना निर्माण कर ग्राम सभा से प्रस्ताव पारित कराकर ब्लॉक मुख्यालय भेजा जाएगा, ताकि नल-जल योजना का लाभ उठाया जा सके। जल सुरक्षा योजना का निर्माण प्रिया वाटर एड के सहयोग से पूर्ण किया गया। कार्यक्रम के दौरान गांव के लोगों ने अपने गांव का विजन बनाया, जिसमें स्वच्छ पेयजल की व्यवस्था होने को प्राथमिकता दिया गया। प्रिया संस्था से आलोक पांडेय ने भी ग्रामीणों को ट्रेनिंग दी। इस अवसर पर गजेंद्र साहू, अंकुर सिंह सहित गांव के सरपंच-सचिव व ग्रामीण उपस्थित थे।
tgl_Latn sot_Latn hin_Deva hin_Deva hin_Deva